b'\n_START_ARTICLE_\nNorske Fotterapeuters Forbund\n_START_PARAGRAPH_\nNorske Fotterapeuters Forbund (NFF) er en partipolitisk uavhengig yrkesorganisasjon for autoriserte fotterapeuter i Norge, og arbeider for medlemmenes faglige, \xc3\xb8konomiske og sosiale interesser. Forbundet er i stadig vekst og har i dag over 800 medlemmer. Medlemmene er autoriserte fotterapeuter og helsepersonell underlagt Helsepersonelloven._NEWLINE_NFF jobber med \xc3\xa5 heve utdannelsen og bedre kjennskapen til tittelen autorisert fotterapeut, styrke fotterapeut-utdannelsen, heve fotterapeuters kompetanseniv\xc3\xa5, og gi fotterapeuten en mer framtredende posisjon i det norske helsevesen._NEWLINE_NFF gir ut fagtidsskriftet "Fotterapeuten"._NEWLINE_NFF er medlem av den internasjonale f\xc3\xb8derasjonen av fotterapeutorganisasjoner, Federation Internationale des Podologues. FIP ble grunnlagt i 1947 og har fokus p\xc3\xa5 utvikling av podiatri rundt om i verden med organisasjoner som representerer 25 land p\xc3\xa5 seks kontinenter._NEWLINE_NFF er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS)._NEWLINE_Forbundsleder i NFF er Mona Boysen, autorisert fotterapeut.'